# Povaru Mastru Brunu (Alla luna)

Bruno Pelaggi 1880 poesie letteratura Povaru Mastru Brunu (Alla luna) Intestazione 20 maggio 2008 50% poesie
Povaru Mastru Brunu (Alla luna) Bruno Pelaggi 1880 poesie CC BY-SA 3.0 GFDL //it.wikisource.org/w/index.php?title=Povaru_Mastru_Brunu_(Alla_luna)&oldid=- 20200402170325 //it.wikisource.org/w/index.php?title=Povaru_Mastru_Brunu_(Alla_luna)&oldid=- 20200402170325
Povaru Mastru Brunu, quant’appa mu ’ndi vida e quant’appa mu grida 4fin’a mmò!
Cu sapa chi ’nci vò mu cangirìa furtuna? Fuorzi chi tu, ghuè luna, 8sapirissi,
si ’n casu volarissi, datu chi tuttu pue, cà culli giri tue 12puru nescimu.
Fuocu, quantu patimu! Jio sparti mo’ sapìa cà mancu ’n casa mia 16puozzu muriri?!
Mu mi ’ndi puozzu jiri vurrìa, allumènu a ppedi; cà si ’n casu adapèdi 20viegnu menu,
vurrìa mu sugnu armenu vicin’a ccu mi ciàngia, e non a cu’ mi scangia 24pi nnu cani.
Vinni m’abbùscu pani e quasi non putenti, ed ammienzu ’st’aggenti 28su ’nu stranu;
e si sutta a ’stu vanu l’uocchi pi sempi chiudu, si m’atterranu nudu 32è puru assai!
E di pue (non sia mai!), sup’a ’stu cuorpu muortu, senza mancu cumpuortu 36di ’na cruci,
la notti, quandu luci, tu truovi ardichi e spini chi cancellanu ’mpini 40a Mastru Brunu.
Non crijiu cà ’stu dunu lu Cielu ’nci stipàu, cuomu ca puru ’nzurtau 44lu Patritiernu!
Però, picchì lu ’mpiernu pi mmia cumincia prima e ccu arrobba e jistima 48si la goda?
Su’ piéju di cu froda sup’a ’na martidhata, chidd’anima scancata 52di l’avaru?
Quant’agghjuttìvi amaru ’ntra ’st’esistenza mia! Luna, si non niscìa 56quant’era miegghju!
Ma mo’ chi cazzu pigghju ca ti lu dicu a ttia: para ca sienti a mmia 60’ntra ’sta nuttata?
Tu, ggià, non si’ mparata? Cchiù crudeli di chistu!: si tti gustasti a Cristu 64chi murìa!
Jio mo’ chi bolarìa, di mia mu sienti pena? Tu ti guodi la scena 68e passi avanti!
’Ntra ’stu mundu briganti, chinu di rivuturi, chi chiova, di duluri 72e patimienti,
tutti l’abbiertimienti cuntra l’inimicizzia pi lla bona amicizzia, 76e lu pirdunu,
li fannu a nnui chi ognunu atru non suspiramu, e, ciangiendu, circamu 80fratillanza
di chidhi chi lla panza pòrtanu sempi china, di chidhu chi camina 84’mbastuncinu,
lu riccu signurinu chi mancu ti saluta e chi sulu t’aiuta 88pimmu muori.
Sacciu si fazzu arruri? Cu è c’avarìa mu ceda, lu povaru ch’è preda 92o lu tirannu?
Idhi, chi fannu fannu, hannu sempi ragiuni: sprùttanu lu minchiuni 96e la ’gnuranza.
Pi chissu la crianza quasi sempi pirdivi e frustai muorti e vivi 100ad unu ad unu!
Si pue spari a corcunu, la leggi ti ruvina; però a ccu t’assassina 104cu’ la fami
nci ràpira li mani e sparti li prutéggia; e nnui pi ’nu manneggia 108simu rei.
Di ’mpami e farisei lu mundu è chinu paru, ca si mortipricaru 112a non finiri.
E putimu durmiri. Non ci ’nd’è cchiù riparu; di lu ’mpiernu scapparu 116li dimuoni.
’Ntra li puopulazziuoni si pirdiu la cuscienza; non c’è cchiù pruvidienza 120pi nu’ atri!
Sulu lu Tiernu Patri sapirìa chi mmu fa. Jio ’nci lu dissi già 124cuomu la pienzu.
Ma tu, cu ’stu silenziu, chi ’nzurta puru a Dio, vidi lu cuori mio 128cuom’è chi ciangia;
e cu diverta e mangia, ’ntra ’sta bella sirata, e ccui fa sirinata 132e ccu si sciala;
e ccui cu’ la cicala si menta e canta guai. Tu passi, ti ndi vai, 136ti ndi strafutti,
e supa di nui tutti muta tu t’irgi e ’nchiani. Lu stiessu fai dimani 140e nnui murimu.